TU ฟื้นตัวรอบใหม่! บวก2% รับผลดีต้นทุนปลาทูน่าลด-เข้าสู่ช่วง high season ซื้อเป้า 21 บ.
TU ฟื้นตัวรอบใหม่! บวก2% รับผลดีต้นทุนปลาทูน่าลด-เข้าสู่ช่วง high season ซื้อเป้า 21 บ.
TU ฟื้นตัวรอบใหม่! บวก2% รับผลดีต้นทุนปลาทูน่าลด-เข้าสู่ช่วง high season ซื้อเป้า 21 บ.
3 ต.ค. 2562

ผู้สื่อข่าวรายงานว่า บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 15.25 น. อยู่ที่ระดับ 17.10 บาท บวก 0.30 บาท หรือ 1.79% ด้วยมูลค่าซื้อขาย 228.76 ล้านบาท  ราคาหุ้นฟื้นตัวรอบรอบใหม่หลังราคาลงมาลึก

บล.เคทีบี (ประเทศไทย) ระบุในบทวิเคราะห์ว่า TU ยังคงคำแนะนำ “ซื้อ” และราคาเป้าหมาย 21.00 บาท อิง 2019E core PER ที่ 19.5x (5-yr average PER) ราคาต้นทุนปลาทูน่าเดือนกันยายนอยู่ที่ 1,100 เหรียญสหรัฐต่อตัน ปรับลดลง -33% เทียบช่วงเดียวกันของปีก่อน, -19% MoM ส่งผลให้ราคาปลาทูน่าเฉลี่ย 9M19 ที่ 1,296 เหรียญสหรัฐต่อตัน -17% เทียบช่วงเดียวกันของปีก่อน จากการที่ชาวประมงสามารถจับทูน่าได้เพิ่มขึ้นในปีนี้
เบื้องต้นยังคงประมาณการกำไรปกติ 2019E ที่ 5.3 พันล้านบาท (+38% เทียบช่วงเดียวกันของปีก่อน) โดยมีแนวโน้มปรับประมาณการขึ้นจากต้นทุนปลาทูน่าที่ต่ำกว่าที่คาด (2019E = 1,450 เหรียญสหรัฐต่อตัน) ทั้งนี้เชื่อว่าผลการดำเนินงานในช่วงไตรมาส3/62 จะดีต่อเนื่องเพราะบริษัทได้มีการสำรองวัตถุดิบที่ถูกไว้ และกำลังจะเข้าสู่ High season ของฤดูกาลที่ผู้บริโภคในยุโรปนิยมออกไปทานอาหารนอกบ้าน
ในแง่ราคาหุ้นที่ปรับตัวลง -4% ในช่วง 1 เดือนที่ผ่านมา มองว่ามาจากความกังวลเรื่องคดีความเป็นหลัก อย่างไรก็ตามราคาหุ้นมีการปรับตัวขึ้นมาในตั้งแต่ต้นสัปดาห์ก่อนจากการคาดว่า TU จะได้ประโยชน์จากอินเดียปรับลดภาษีนิติบุคคล และการคลายกังวลจากคดีความ จึงมองว่ายังเป็นโอกาสเข้าซื้อสะสมหุ้น TU ได้ จากกำไรปกติปี 2019E ที่จะเติบโต 38%, ความกังวลคดีความเริ่มลดลง และปัจจุบันซื้อขายกันที่ 2019E Core PER เพียง 15x ต่ำกว่า -1SD แล้ว